પ્રિયંકાએ જે સાડી પહેરી છે એ રેડી-ટુ-વેર સાડી એટલે કે સ્ટિચ્ડ સાડી છે. સાડીનો ગેટ-અપ માત્ર અને માત્ર બ્લાઉઝથી જ આવે છે. સ્ટ્રેચેબલ નેટ પર હૅન્ડવર્ક કરવામાં આવ્યું છે. જે સાડીનો કલર છે એ જ બ્લાઉઝની નેટનો કલર લેવામાં આવ્યો છે જેથી દૂરથી સાડી નહીં પણ વન-પીસ લાગે છે. બ્લાઉઝને એવી રીતે બનાવવામાં આવ્યું છે કે બ્લાઉઝની અંદરથી જ સાડીનો છેડો નીકળે છે જે શોલ્ડર સુધી જાય છે અને શોલ્ડર પર પણ એવી રીતે વર્ક કરવામાં આવ્યું છે કે એની નીચેથી સાડીનો છેડો નીકળે છે અને એને પ્રૉપર લુક આપવા માટે એના પર બ્રોચ સ્ટાઇલમાં વર્ક કરવામાં આવ્યું છે. બ્લાઉઝની બૅકમાં નેટમાં ઉપરથી અઢી ઇંચ છોડી કી-હોલ આપવામાં આવ્યું છે અને નીચે વર્ક કરવામાં આવ્યું છે. સાડી ફ્લોઇ ફૅબ્રિકમાંથી બનાવવામાં આવી છે જેને લીધે સાડીનો ફૉલ સરસ આવે છે. પ્રિયંકાએ શૉર્ટ હેરમાં સૉફ્ટ કર્લ કર્યા છે જેના લીધે એક પ્રૉપર વિન્ટેજ લુક આવે છે.